kk de kk ar fa kk kk be ru mhr kk ky kk kk ru hbs_cyr kk vi kk kk kk kk kk kk kk kk ru kk kk kk kk kk tt kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk en kk kk sv kk kk fr kk kk de kk kk de kk kk kk kk kk kk zh kk kk kk en kk kk kk it uk kk kk kk br kk ca kk te kk kk kk kk kk kk kk kk kk kk zh ru kk kk kk kk tt kk ru kk kk kk en kk kk kk kk
Ақмылтық 2107 14 пікір 19 Мамыр, 2022 сағат 12:52
Осы аптада Мәскеуде Ұжымдық қауіпсіздік шарты ұйымының (ҰҚШҰ) мерейтойлық саммиті өтті.
Бір қарасаңыз, өркениеттік қисынға салсақ, Совет Одағының шинелінен шыққан елдерді біріктіретін ұйымдар біртіндеп келмеске кетуі керек еді ғой. Және де ол процесті Ресейдің аннексиялық құбыжық саясаты жеделдетіп жібергені де мәлім.
Бірақ ҰҚШҰ неге әлі тірі? Неліктен оның құрылтайшылары одан бас тартқысы келмейді?
ҰҚШҰ, ең алдымен, Ресейге керек.
Экономикасы мен әскери саласына, соның ішінде Әзірбайжанмен таусылмас тарихи тартысында қол үшын беріп жатқаны үшін оған Арменияның алғысы алабөтен.
Өткендегі сайлау кезінде халқы бас көтерген кезде, билігін сақтап қалуға көмектескені үшін Лукашенко оған «ләббай, тақсыр!» деуден танбай келеді.
Ішкі және сыртқы тірлігінің мықты демеушісі боп отырғаны үшін оған қырғыз ағайын қатты риза.
Сыртқы қаупі төрткүл дүниенің тынышын алған тәлібтермен шекарасын күзетіп жатқаны үшін Тәжікстан оған тағзым етуге дайын.
Жеті жарым мың шақырым ортақ шекарасы, екі елде өз диаспоралары бар, орыс сепаратизмі қаупінің бұлты сейіле қоймаған, экономикалары біте қайнасып кеткен Қазақстанның да таңдауы шектеулі.
Тағы бір факт – әзірше бұл елдердің саяси басқарушы элиталарының да шыққан тегі бір (сынықтан басқаның бәрі жұғады, халықтық революцияның арқасында билікке келген көтерілісші Пашинянның өзі біртіндеп авторитарийге айналып бара жатқаны да рас). Толстойшаласақ, барлық авторитарлық билеуші бірдей бақытты да, әрбір билеуші - өзінше бақытсыз. Бақсақ, олардың өзара табысатыны тілі де, демократияға қарсы ділі де ұқсас. Сондықтан да олар бір-бірін іздейді, бір-бірімен ұжымдасуға құштар.
Ең бастысы – ҰҚШҰ-ға мүше елдердің авторитарлық басшылары ертеңгі күні өз бастарына күн туғанда дәл осы ұйым тарапынан әскери көмек келетінін біледі. Бір қайықтағы алтаудың тағдыры да, болашағы да бірдей болып тұр.
Сол тұрғыдан алғанда, базбіреулер сүйінші сұрап, «ҰҚШҰ тез арада тарайды!» деп, бөркін аспанға лақтыруы әлі де ертерек сияқты.
Ол үшін осы ұйымға мүше елдердің ішкі ахуалы, ондағы биліктердің тұрпаты өзгеруі шарт!
PS. Кейбір ақпарат көздеріне сенсек, осы жолғы кездесуінде біздің президент Путинге ресейлік саясаткерлердің Қазақстанның Тәуелсіздігі мен жер тұтастығына қарсы шәуілдеп, арандатуын тоқтату қажеттігі туралы айтса керек.
Ол да дұрыс болған екен. Оны да жақсылыққа балайық. Бәлкім, еліміздің постсоветтік шарттылықтардан біржолата құтылып, шынайы Тәуелсіздікке қол жеткізудегі алғашқы қадамы осы болар...
PS 2. Өз басым сыртқы саясаттағы асығыстық пен радикализмге қарсымын. Сондықтан да Қазақстанның өз көршілерімен, соның ішінде, Ресеймен достық қарым-қатынаста болу қажеттігін түсінемін. Бірақ ондай байланыстар тең дәрежелі болып, ешбір тәуелділіктерге әкеп соқтырмауы тиіс!
Ресеймен cолтүстіктегі шекара жабылды
Ерлан Нығматулин қамауға алынды
HIMARS-тың құдірет күші әлдилеп
Тақырыпқа байланысты басқа да мақалалар
АҚШ Ресей мен Қытайды әлсірете береді
Әлемнің "екінші әскері" Пхеньянға қол жаюда
Түркістан сапары: Саяси месседждер
Күзде кезектен тыс Президент сайлауы өтеді
Әр баланың шотына Ұлттық қордан ақша бөлінеді
Әйелдер зейнетке 61 жаста шығады
Жазушының жалақасы бюджеттен емес, нарықтан!
Мобильді қосымшаны жүктеп алыңыз!
Сайттағы материалдарды пайдаланғанда міндетті түрде сілтеме берулеріңізді сұраймыз. Ақпараттық порталдағы авторлық және басқа да құқықтар толығымен қорғалатынын ескертеміз. Автордың жеке пікірі редакцияның көзқарасы болып саналмайды. Жарнама мен түрлі хабарландыруларға жарнама беруші жауапты.
Құрылтайшысы: «Абай-ақпарат» қазақ интернет кеңістігін дамыту қоры» қоғамдық қоры
ҚР Мәдениет және Ақпарат министрлігінде тіркеліп, №12996-ИА кәулігі берілді